# Bob Dole

| Bob Dole |
| --- |
|  |
| Født | Robert Joseph Dole 22. juli 1923 Russell |
| Død | 5. des. 2021   (98 år) Washington D.C. |
| Beskjeftigelse | Politiker, advokat (1952–), jurist  |
| Utdannet ved | University of Kansas (1941–1943) Universitetet i Arizona (1948–1949) Washburn University (–1952; akademisk grad: bachelorgrad, Bachelor of Laws) |
| Ektefelle | Elizabeth Dole (1975–2021; avslutningsårsak: personens død) Phyllis Holden (1948–1972; avslutningsårsak: skilsmisse) |
| Parti | Det republikanske parti |
| Nasjonalitet | USA |
| Gravlagt | Æresgravlunden i Arlington |
| Medlem av | American Legion |
| Utmerkelser | vis
12 oppføringer
Bronze Star Medal Purple Heart Presidential Citizens Medal Presidentens frihetsmedalje (1997; deles ut av: Bill Clinton) World Food Prize (2008) Theodore Roosevelt Award (1998) California Hall of Fame Dr. Nathan Davis Award for United States Senators (1992) Kommandørkors med stjerne av Republikken Polens fortjenstorden Republikken Polens fortjenstorden Order of the National Flag Æresordenen

 |
| Nettsted | www.bobdole.org  |
| Senator |
| 3. januar 1969–3. januar 1996 |
| Kongressrepresentant |
| 3. januar 1961–3. januar 1969 |
| Signatur |
|  |
|

---

Bob Dole på Commons |

**Robert Joseph «Bob» Dole** (1923–2021) var en amerikansk politiker. Han var medlem av Representantenes hus i åtte år og medlem av USAs senat i 27 år. Han var republikanernes visepresidentkandidat ved presidentvalget i 1976 og presidentkandidat ved valget i 1996.

## Liv og virke

### Bakgrunn

Bob Dole kom fra en arbeiderfamilie bosatt i Russell i Russell County i Kansas. Han var sønn av Bina M. (*née* Talbott; 1904–1983) og Doran Ray Dole (1901–1975). familien bodde i et hus med adresse 1035 North Maple i Russell, og det forble hans offisielle residens under hele hans politiske karriere.

### Utdannelse, militærtjeneste

Bob Dole begynte å studere ved University of Kansas i 1941, men året etter vervet han seg til den amerikanske hæren. Han deltok i andre verdenskrig i Italia som fenrik i 10. fjelldivisjon. Han ble hardt skadet to ganger under invasjonen av og kampene i Italia under andre verdenskrig, og var innlagt på sykehus i 39 måneder. Hans høyre arm var nesten ubrukelig på grunn av krigsskadene mens venstre arm fungerte delvis. Han klarte ikke å knytte skolissene eller ta håndskrevne notater. Han mottok to Purple Hearts og en Bronze Star Medal.

Skadene vedvarte resten av livet i en viss grad, og gav ham begrenset førlighet i høyre arm og nummenhet i den venstre.

Etter en kort periode ved University of Arizona vendte han tilbake til Kansas og tok en jusgrad i 1952 fra Washburn University. Allerede året før hadde han imidlertid blitt valgt inn i Kansas State Assembly.

### Politisk karriere

Han var medlem av Representantenes hus fra 1961 til 1969 og av USAs senat fra 1969 til 1996, altså med mange gjenvalg. Han representerte delstaten Kansas. Han var republikanernes leder i Senatet fra 1985 til 1996.

Republican National Convention, Miami, 1972. Pat Nixon på talerstolen, øvrige (fra høyre): Ronald Reagan, Dole, James Stewart og Anne Armstrong
Ved presidentvalget i 1976 var han Gerald Fords visepresidentkandidat. Ford tapte valget mot Jimmy Carter.

Etter en intensiv primærvalgkampanje imot fremfor alt Pat Buchanan og Steve Forbes, ble det han som stilte som republikanernes kandidat i presidentvalget i 1996 mot den sittende presidenten Bill Clinton. Som visepresidentkandidat utså han seg Jack Kemp. Men han tapte valget med klar margin. Hadde han vunnet, 73 år gammel, ville han blitt den til da eldste som hadde blitt valgt til president for første gang. Etter nederlaget trakk han seg fra politikken. Han var gift med Elizabeth Dole, som ble eget godt likt under den tapte presidentvalgkampen; hun ble senere valgt til senator for Nord-Carolina.

Den 17. januar 1997 mottok han Presidentens frihetsmedalje av president Bill Clinton.

I begynnelsen av 2021 ble Dole diagnostisert med lungekreft. Han døde den 5. desember 2021, 98 år gammel.

## Litteratur

* Ceaser, James W.; Busch, Andrew E. (1997). *Losing to Win: The 1996 Elections and American Politics*. Lanham: Rowman & Littlefield. ISBN 0-8476-8405-9.
* Clinton, Bill (2005). *My Life*. New York: Vintage Books. ISBN 1-4000-3003-X.
* Denton, Robert E. Jr. (1998). *The 1996 Presidential Campaign: A Communication Perspective*. Westport: Praeger. ISBN 0-275-95681-4.
* Elovitz, Paul (1996). «Work, Laughter and Tears: Bob Dole's Childhood, War Injury, the Conservative Republicans and the 1996 Election». *Journal of Psychohistory*. 24 (2): 147–162.
* Immelman, Aubrey. "The political personalities of 1996 U.S. presidential candidates Bill Clinton and Bob Dole." *Leadership Quarterly* 9.3 (1998): 335-366. online
* Shenk, Joshua Wolf (juli 1996). «The Best and Worst of Bob Dole». *Washington Monthly*. 28. Arkivert fra originalen 28. juni 2011. Besøkt 6. desember 2021.
* Tymchuk, Kerry; Wertheimer, Molly Meijer; Gutgold, Nichola D. (2004). *Elizabeth Hanford Dole: Speaking from the Heart*. Westport: Praeger. ISBN 0-275-98378-1.

## Referanser

## Eksterne lenker

* (en) Offisielt nettsted

* (en) Bob Dole – kategori av bilder, video eller lyd på Commons
* (en) Bob Dole på Internet Movie Database

* (en) Bob Dole hos The Movie Database
* (en) Bob Dole på Facebook

* (en) Bob Dole på X (tidligere Twitter)
* (en) Biografi hos *Amerikas forente staters kongress’ biografiske kartotek*

* (en) Stemmegivingsoversikt vedlikeholdt av *The Washington Post*

* (en) Profil, nyheter og kommentarer hos *The New York Times*